Koffieboon: Boeretroos op sy beste - Kuns En Vermaak - Republikein
Friday, July 20th, 14:40:18
Aanbieder Johrné van Huyssteen verstaan die behoefte aan ‘n goeie koppie boeretroos vroeg
soggens, maar kan hy die perfekte koppie koffie maak? Kom saam met hom en leer meer oor
Suid-Afrika se koffiekultuur.
Koffieboon is ’n splinternuwe kykNET-reeks aangebied deur Coffee Excellence, wat gaan oor
alles in Suid-Afrika wat iets met koffie te doen het.
Die drankie en die brou daarvan word van naderby beskou. Unieke koffiewinkels, kuiers by bobaas baristas en
geselsies met getroue verbruikers is op die spyskaart. Kom saam ons op reis deur Suid-
Afrika om meer te leer van hierdie eeue oue drankie se hart en siel.
Hoogtepunte in die reeks sluit die volgende in: Johrné proe spesiale koffie en smul aan ’n koffieburger by ’n skeppende koffiewinkel in die hartjie van Gauteng. Die span maak ’n draai in Soweto waar fotografie en koffie sinoniem met mekaar is en wys jou hoe horinkiekoffie (coffee in a cone) een van die wêreld se gunstelinge geword het. Koffiesjokolade is ook op die proelysie, gevolg deur ’n besoek aan ‘n omgewingsvriendelike koffiewinkel net buite Bloemfontein. Die span maak ook ’n draai by die tuinroete, proe aan ‘n koffiekoek en sien hoe koffiebone as kompos gebruik kan word. In die Kaap ontmoet die span inspirerende mense wat ‘n bestaan uit koffie maak, en as koffie nie jou koppie tee is nie, is daar ook ‘n teesakkie met jou naam op.
Coffee Excellence, die amptelike en trotse borg van Koffieboon, is voortdurend op soek na die
beste gehalte bone. Met hul wêreldklas roostertoerusting het hulle een doel voor oë – om 'n
perfek-geroosterde koppie koffie aan elke koffieliefhebber te bied en om aan 'n kenner se verwagtinge te voldoen. Hul wêreldberoemde Cup a Ground is die ideale oplossing vir al jou koffiebehoeftes. Hulle spesialiseer in huishoudelike, sowel as professionele koffiemasjiene, toerusting, toebehore en barista-opleiding. By Coffee Excellence is koffie ’n passie, kultuur en leefwyse – jy sal dit in elke koppie Coffee Excellence-koffie vind.
As jy gedink het jy weet baie van koffie, gaan Koffieboon jou twee keer laat dink.
Dis vars en met ekstra skop – nes die perfekte koppie boeretroos.